钦定古今图书集成/理学汇编/学行典/第067卷 > 朱子全书 > 《是非》
## 钦定古今图书集成/理学汇编/学行典/第067卷 > 朱子全书 > 《是非》

戴少望云：“洪景卢杨廷秀争配享俱出，可谓无党。”曰：
“不然。要无党，须是分别得君子小人分明。某尝谓凡
事都分作两边，是底是天理，非底是人欲。是即守而
勿失，非即去而不留，此治一身之法也。治一家，则分
别一家之是非；治一邑，则分别一邑之邪正。推而一
州一路，以至天下，莫不皆然。此直上直下之道。若其”
不分黑白，不辨是非，而猥曰“无党”，是大乱之道。　凡
一事便有两端，是底即天理之公，非底乃人欲之私，
须事事与剖判极处，即克治扩充，工夫随事著见。然
人之气禀有偏，所见亦往往不同。如气禀刚底人，则
见刚处多而处事亦失之太刚；柔底人，则见柔处多
而处事必失之太柔。须先就气禀偏处克治。